b'\n_START_ARTICLE_\nVladimir Gvozdanovi\xc4\x87\n_START_PARAGRAPH_\nVladimir Peter Goss (Vladimir Gvozdanovi\xc4\x87) (Zagreb, 3. sije\xc4\x8dnja 1942.), hrvatski domovinski i iseljeni\xc4\x8dki knji\xc5\xbeevnik.\n_START_SECTION_\n\xc5\xbdivotopis\n_START_PARAGRAPH_\nRodio se je 3. sije\xc4\x8dnja 1942. u Zagrebu, u kojem je zavr\xc5\xa1io osnovnu. U rodnom gradu je srednje \xc5\xa1kolovanje imao u klasi\xc4\x8dnoj gimnaziji. Na Sveu\xc4\x8dili\xc5\xa1tu u Zagrebu je 1965. diplomirao anglistiku i magistrirao povijest umjetnosti 1969. godine. Iste je godine oti\xc5\xa1ao u SAD i upisao se na Sveu\xc4\x8dili\xc5\xa1te Cornell (Ithaca, dr\xc5\xbeava New York). Ondje je  doktorirao 1972. disertacijom Starohrvatska arhitektura. Od te je godine do 1982. predavao povijest umjetnosti na Michiganskom sveu\xc4\x8dili\xc5\xa1tu (Ann Arbor). Bio je gostom predava\xc4\x8dem na vi\xc5\xa1e sveu\xc4\x8dili\xc5\xa1ta. 1982. je preselio u Hillsborough u Sjevernu Karolinu gdje se je i dalje bavio sveu\xc4\x8dili\xc5\xa1nim nastavni\xc4\x8dkim radom.  Tako\xc4\x91er se je bavio poslovanjem s umjetninama. Ovjerovljen je za procjenjiva\xc4\x8da umjetni\xc4\x8dkih djela. Podu\xc4\x8davao je i kuharske vje\xc5\xa1tine. O\xc5\xbeenio se ameri\xc4\x8dkom Indijankom iz plemena \xc4\x8ceroki.'